রাজন্য আর সোনাই এক সাথে বড় হয়েছে, এক সাথে খেলা করেছে! দুজনে দুজনকে একদিন দেখতে না পেলে চলত না! খুব বন্ধুত্ব ছিল দুজনের! রাজন্য যখন ক্লাস নাইন-এ পড়ে তখন একদিন বিকেলবেলায় জ্ঞান-কাকুদের বাড়িতে গিয়েছিল সোনাইকে একটা ডিটেকটিভ গল্পের বই দিতে। দেখেছিল ওদের দোতলার বসার ঘরে বসে মা আর মনিকা-কাকিমা গল্প করছে। মা বলছে, "দেখো মনিকা, তোমার মেয়েটা ভারী মিষ্টি! আমাকে কাল পাকাবুড়ির মতো বোঝাচ্ছিল ছোলার ডালের হালুয়ার রেসিপি! আমিও মন দিয়ে শুনছিলাম! যেন কখনো শুনিই নি! ওকে আমার রাজন্যর বৌ করে নিয়ে আনবই! আগে ও চাকরি পাক!"